CELEX: 62016TN0017
Language: da
Date: 2016-07-19 00:00:00
Title: Sag T-17/16: Sag anlagt den 19. juli 2016 — MS mod Kommissionen

5.9.2016   
            
            
               DA
            
            
               Den Europæiske Unions Tidende
            
            
               C 326/29
            
         Sag anlagt den 19. juli 2016 — MS mod Kommissionen
   (Sag T-17/16)
   (2016/C 326/51)
   Processprog: fransk
   
      Parter
   
   
      Sagsøger: MS (Castries, Frankrig) (ved advokaterne L. Levi og M. Vandenbussche)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagens antages til realitetsbehandling, og der gives sagsøgeren medhold
            
         Heraf følger, at:
   
               —
            
            
               Det fastslås, at Europa-Kommissionen ifalder ansvar uden for kontrakt i henhold til artikel 268 og artikel 340, stk. 2, i traktaten om Den Europæiske Unions funktionsmåde.
            
         
               —
            
            
               Kommissionen pålægges at fremlægge dokumenter, som denne har erklæret fortrolige, og som udgør det nødvendige grundlag for afgørelsen om fjernelse.
            
         
               —
            
            
               Sagsøgeren tildeles erstatning for det ikke-økonomiske tab, der følger af Kommissionens ansvarspådragende adfærd, som efter ret og billighed er opgjort til 20 000 EUR.
            
         
               —
            
            
               Kommissionen tilpligtes at offentliggøre et brev med en undskyldning til sagsøgeren og genansætte ham i Team Europe.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Det første anbringende er, at Kommissionen har begået ulovligheder, der udgør kvalificerede tilsidesættelser af en retsregel, der har til formål at tillægge borgerne rettigheder og som medfører, at Kommissionen ifalder ansvar uden for kontraktforhold. For det første er sagsøgeren af den opfattelse, at Kommissionen ikke på forskriftsmæssig vis har underrettet ham om de beskyldninger og forhold, der er blevet foreholdt ham, og at den ikke gav ham mulighed for på en effektiv måde at fremsætte sine bemærkninger hertil inden afgørelsen om fjernelse blev truffet, hvilket er i strid med artikel 41 i Den Europæiske Unions charter om grundlæggende rettigheder, almindelige principper om god forvaltning, overholdelsen af retten til forsvar og artikel 16 i den europæiske kodeks for god forvaltningsskik. For det andet undersøgte Kommissionen ikke omhyggeligt og upartisk alle de relevante elementer i den konkrete sag, inden den traf afgørelse om at fjerne sagsøgeren fra Team Europa-netværket, i strid med omsorgsprincippet som knæsat i chartrets artikel 41 og kodeksens artikel 8, 9 og 11. Herved tilsidesatte Kommissionen også uskyldsformodningen i forhold til sagsøgeren som knæsat i chartrets artikel 48. For det tredje har sagsøgeren gjort gældende, at Kommissionen ikke begrundede sin afgørelse forskriftsmæssigt, idet den angav vage beskyldninger, der i øvrigt var ukorrekte, i strid med chartrets artikel 41, stk. 2, og kodeksens artikel 18. Endelig er den afgørelse, som Kommissionen har truffet, åbenbart ubegrundet og uforholdsmæssig i betragtning af sagens omstændigheder.
            
         
               2.
            
            
               Det andet anbringende er, at sagsøgeren har lidt et faktisk og reelt tab som følge af den adfærd, der er foreholdt Kommissionen, som rejser tvivl om sagsøgerens moralske og faglige integritet.